SCGP ต้นทุนขายพุ่ง ฉุดกำไรปี 65 ลดฮวบ 30%
SCGP กำไรปี 65 ลดฮวบ 30% เหลือ 5.8 พันลบ. จากปีก่อนกำไร 8.29 พันลบ. เหตุต้นทุนพลังงานอยู่ในระดับสูง ดันต้นทุนขายเพิ่มขึ้น 20% ยังแจกปันผล 0.35 บ. XD วันที่ 4 เม.ย.66 จ่าย 24 เม.ย.66 
SCGP ต้นทุนขายพุ่ง ฉุดกำไรปี 65 ลดฮวบ 30% เหลือ 5.8 พันลบ. ปันผล 0.35 บ. XD วันที่ 4 เม.ย.66
24 ม.ค. 2566

บริษัท เอสซีจี แพคเกจจิ้ง จำกัด (มหาชน) หรือ SCGP รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยในปี 65 บริษัทฯ มีต้นทุนขายอยู่ที่ 121,791 ล้านบาท เพิ่มขึ้นร้อยละ 20 เมื่อเทียบกับปีก่อน โดยแบ่งเป็น ต้นทุนของสายธุรกิจบรรจุภัณฑ์แบบครบวงจร จำนวน 98,865 ล้านบาท เพิ่มขึ้นร้อยละ 14 เมื่อเทียบกับปีก่อน และสายธุรกิจเยื่อและกระดาษ จำนวน 22,671 ล้านบาท เพิ่มขึ้นร้อยละ 32 เมื่อเทียบกับปีก่อน สายธุรกิจรีไซเคิลและส่วนงานอื่น จำนวน 3,622 ล้านบาท โดยต้นทุนขายที่เพิ่มขึ้นส่วนใหญ่มาจากการขยายธุรกิจ และต้นทุนด้านพลังงานที่ยังคงอยู่ในระดับสูงเมื่อเทียบกับปีก่อน ในขณะเดียวกันตั้งแต่ไตรมาส 2/65 เป็นต้นมา ต้นทุนค่าระวางเรือและต้นทุนวัตถุดิบในภูมิภาคปรับตัวในทิศทางที่ดีขึ้น
นอกจากนั้นบริษัทฯ เตรียมจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตรา 0.35 บาท/หุ้น กำหนดขึ้นเครื่องหมาย XD วันที่ 4 เม.ย.66 และกำหนดจ่ายเงินปันผลในวันที่ 24 เม.ย.66